# E

La E és la cinquena lletra de l'alfabet català i segona de les vocals. El seu nom és e.

## Fonètica

Es pronuncia /e/ en tot el territori i depenent de la paraula en concret es pot pronunciar /ε/ a qualsevol lloc del domini lingüístic menys en el català septentrional. Aquesta lletra marca la isoglossa entre el dialecte occidental i l'oriental, ja que el primer sempre es pronuncia /e/ en posició àtona mentre que en l'altre es pronuncia com a /ə/. A les illes balears pot arribar a prendre el valor de /ə/ fins i tot en posició tònica, característica que es creu que abans podia tenir tot el parlar oriental. En xipella es pot pronunciar /i/ en alguns plurals i en alguerès sempre es pronuncia /a/ en posició àtona.
Quan seguint les normes d'accentuació s'ha de marcar que la e és tònica es marcarà È è quan es pronunciï /ε/ i É é quan es pronunciï /e/. Tot i que la pronunciació en un sentit o altre pot variar segons el dialecte des del diccionari d'en Pompeu Fabra que està força normativitzat i admès com s'ha d'escriure cada mot dependentment de cada paraula. Només els valencians posen en qüestió algunes paraules deguda a la diferent pronunciació de la e tònica al català occidental, [e], del català oriental, [ɛ]. Aquestes diferències afecten paraules del tipus com francés/francès, cinqué/cinquè o conéixer/conèixer, etc. Val a dir que els balears mai veuen reflectit en l'escriptura quan han de pronunciar /ə/ tònica i quan no.

## Significats de la lletra E

* Bioquímica: En majúscula símbol de l'àcid glutàmic. Existeix la vitamina E.
* Física: en majúscula símbol de l'energia. En minúscula s'usa per referir-se als electrons i com a símbol de la constant de càrrega elèctrica elemental.
* Lingüística: S'usa per indicar "electrònic", en el sentit que es fa a través d'Internet, com a e-mail. A part, és la lletra més comuna del francès. Hi ha una llengua parlada a la Xina amb aquest nom.
* Matemàtiques: Nombre e, nombre irracional que serveix de base pels logaritmes neperians.
* Música: Correspon al mi en la notació musical germànica.
* Nutrició: Indica producte alimentari aprovat per la Unió Europea. Se segueix d'un guió i el número del producte.
* SI: En majúscula símbol d'exa.
* Vehicles: indica que venen d'Espanya. A les carreteres designa les rutes europees.

## Símbols derivats o relacionats

| Caràcter | Descripció | Unicode (maj./min.) | Html (maj./min.) | Notes d'ús |
| È | E amb accent greu | U+00C8 U+00E8 | &Egrave; &egrave; | català, francès, italià etc |
| É | E amb accent agut | U+00C9 U+00E9 | &Eacute; &eacute; | català, castellà, francès, etc |
| Ê | E amb accent circumflex | U+00CA U+00EA | &Ecirc; &ecirc; | francès, etc |
| Ë | E amb dièresi | U+00CB U+00EB | &Euml; &euml; | francès, etc |
| Ẽ | E amb titlla | U+1EBC U+1EBD | | |
| Ě | E amb anticircumflex | U+011A U+011B | | txec, pinyin |
| Ĕ | E amb breu | U+0114 U+0115 | | |
| Ē | E amb màcron | U+0112 U+0113 | | |
| Ė | E amb punt superior | U+0116 U+0117 | | |
| Ẹ | E amb punt inferior | U+1EB8 U+1EB9 | | |
| Ę | E amb ogonek | U+0118 U+0119 | | lituà, polonès |
| Æ | lligatura AE | U+00C6 U+00E6 | &AElig; &aelig; | danès |
| Œ | lligatura OE | U+0152 U+0153 | &OElig; &oelig; | francès |
| Ə | e/e invertida | U+018F U+0259 | | azerí, vocal neutra AFI |
| Ǝ | E/e invertida | U+018E U+01DD | | alfabet pan-nigerià |
| ∃ | E invertida | U+2203 | &exist; | Quantificador existencial |
| Ɛ | E oberta | U+0190 | | AFI |
| ε | èpsilon | U+03B5; | &epsilon; | |
| € | euro | U+20AC | &euro; | |
Viccionari